Hermansky-Pudlakov sindrom

**Heřmanský–Pudlákov sindrom** (često pisano **Hermansky-Pudlakov sindrom** ili skraćeno **HPS**) je izuzetno rijetka autosomni recesivni poremećaj, koji za posljedicu ima očnokožni albinizam (smanjenje pigmentacije), probleme s krvarenjem zbog nenormalnosti trombocitq (defekt skladištenja trombocita) i pohranjivanje abnormalnog masnoproteinskog spoja (lizosomsko nakupljanje ceroidnog lipofuscina). Smatra se da pogađa oko 1 od 500.000 ljudi širom svijeta, sa značajno većom pojavnošću u Portoriku, s prevalencijom od 1/1800. Mnoga klinička istraživanja o ovoj bolesti sprovedena su u Portoriku.

Postoji osam klasičnih oblika poremećaja, zasnovanih na  mutaciji koja uzrokuje  poremećaj.

## Znakovi i simptomi
 djevojčice iz Papue Nove Gvineje]]
Postoje tri glavna poremećaja uzrokovana Hermansky-Pudlakovim sindromom, koji rezultiraju ovim simptomima:
* Albinizam i problemi s očima: Pogođeni imaju različite količine kožnog pigmenta (melanina). Zbog albinizma postoje problemi s očima kao što su osjetljivost na svjetlo (fotofobija), strabizam (razroke oči, „frljavost“) i nistagmus (nehotični pokreti očiju). Hermansky-Pudlakov sindrom također narušava vid.
* Poremećaji krvarenja: Osobe sa sindromom imaju disfunkciju trombocita. Pošto su trombociti neophodni za zgrušavanje krvi, pogođeni će lahko dobijati modrice i krvarenje.
* Poremećaji ćelijskog skladištenja: Sindrom uzrokuje da se supstanca nalik vosku (ceroid) akumulira u tjelesnim tkivima i uzrokuje oštećenja, posebno u plućima i bubrezima.

Također se povezuje sa granulomskim kolitisom debelog crijeva i sa plućnom fibrozom, potencijalno smrtonosnom bolesti pluća.

## Uzroci
HPS može biti uzrokovan mutacijama u nekoliko gena: HPS1, HPS3, HPS4, HPS5, HPS6 i HPS7.

HPS tip 2, koji u svom fenotipu uključuje imunodeficijenciju, uzrokovan je mutacijom gena AP3B1.

HPS tip 7 može biti posljedica mutacije gena koji kodira disbindinski protein.

Smatra se da je Hermansky-Pudlakov sindrom prenosi na potomstvo kao autosomno recesivna nasljedna osobina. Defektni geni, zvani HSP, HPS1 i HPS6 nalaze se  na dugom (q) kraku hromosoma 10q2 Neka istraživanja sugeriraju da za razvoj bolesti biti odgovorna abnormalnost lizosomske funkcije.

Lokusi HPS1, AP3B1, HPS3, HPS4, HPS5, HPS6, DTNBP1 i biogeneza kompleksa organela povezanih s lizosomima (BLOC1, BLOC1S2 i BLOC3) povezani su s Hermansky-Pudlakom sindrom.

Kod autosomno recesivnih poremećaja, stanje se ne pojavljuje osim ako osoba ne naslijedi dvije kopije defektnog gena odgovornog za poremećaj, po jedna kopija koja dolazi od svakog roditelja. Ako osoba  dobije jedan normalan gen i jedan gen za poremećaj, bit će nositelj alela za bolest, ali obično neće pokazivati simptome. Rizik od prenošenja bolesti na djecu bračnog para, koji su oboje nositelji recesivnog gena, iznosi 25%. Pedeset posto njihove djece mogu biti nositelji alela za bolest, ali općenito neće pokazivati simptome poremećaja. Dvadeset pet posto njihove djece može dobiti oba normalna gena, po jedan od svakog roditelja, i bit će genetički normalna (za tu određenu osobinu). Rizik je isti za svaku trudnoću.

## Patofiziologija
Mehanizam Hermansky-Pudlakovog sindroma ukazuje na to da se trombociti kod oboljelih osoba nenormalno akumuliraju s trombinom, epinefrinom i adenozin-difosfatom; osim toga trombociti kod ovih osoba imaju nižu količinu gustih tijela.

## Dijagnoza
Dijagnoza HPS-a postavlja se kliničkim nalazima hipopigmentacije
kože i kose, karakterističnih očnih promjena i na onnovu odsutnosti
gustih tijela trombocita pod elektronskim mikroskopom. Molekulsko
genetičko testiranje HPS1 gena je dostupno na kliničkoj osnovi za
osobe iz sjeverozapadnog Portorika. Molekulsko testiranje gena HPS3
dostupno je na kliničkoj osnovi za pojedince središnjeg Portorika ili
Aškenasko jevrejsko naslijeđe. Analiza sekvence je dostupna na kliničkoj osnovi
za mutacije u HPS1 i HPS4. Dijagnoza osoba sa drugim tipovima
HPS je dostupan samo na osnovu istraživanja.

## Liječenje
Iako ne postoji lijek za HPS, liječenje hroničnih hemoragija povezanih s poremećajem uključuje terapiju vitaminom E i antidiuretikom dDAVP.

## Prognoza
Tok HPS-a bio je blag u rijetkim slučajevima poremećaja, međutim, opća prognoza se i dalje smatra lošom. Bolest može uzrokovati disfunkciju pluća, crijeva, bubrega, i srfca. Glavna komplikacija većine oblika poremećaja je plućna fibroza, koja se obično javlja kod pacijenata u dobi od 40-50 godina. Ovo je fatalna komplikacija koja se viđa u mnogim oblicima HPS-a i uobičajen je uzrok smrti od ovog poremećaja.

## Eponim
Sindrom je imenovan po Františeku Heřmanskýju (1916–1980) i Pavelu Pudláku (1927–1993).

## Također pogledajte
* Biogeneza kompleksa organela povezanih s lizozomima 1
* Lista kožnih stanja

## Reference
## Vanjski linkovi
* GeneReviews/NCBI/NIH/UW entry on Hermansky-Pudlak Syndrome

Kategorija:Geni na hromosomu 10
Kategorija:Poremećaji ljudske pigmentacije
Kategorija:Sindromi koji utječu na kožu
Kategorija:Poremećaji metabolizma aminokiselina
Kategorija:Autosomno recesivni poremećaji
Kategorija:Rijetki sindromi
Kategorija:Koagulopatije
Kategorija:Sindromi koji utječu na krv
Kategorija:Sindromi koji utječu na pluća